ดี๊ดีอะไรก็ฟรี รวม 5+1 การเดินทางฟรีตลอดวันหยุดสงกรานต์ 2561
ต้อนรับวันปีใหม่ไทย 2561 ด้วยการเดินทางที่แสนจะสะดวกสบายมากขึ้น เมื่อการคมนาคมขนส่งทั้งของภาครัฐและภาคเอกชน เพิ่มความสุขในการเดินทางให้ประชาชนมากขึ้น ไม่ว่าจะเป็นการงดเว้นค่าทางด่วน รถไฟฟรี รถเมล์ฟรี ตรวจรถฟรี ที่จอดฟรี โอ้วอะไรๆ ก็ฟรีไปหมดเลยจ้า,ไทยรัฐออนไลน์, รวบรวมของฟรีเกี่ยวกับการเดินทางในช่วงวันสงกรานต์ 13-15 เมษายน 2561 มาบอกต่อ ไม่ว่าคุณจะเดินทางภายในกรุงเทพฯ หรือออกต่างจังหวัดก็สบายสุดๆ ไปเลย,1. กรมทางหลวงยกเว้นค่าผ่านทาง (ผ่านฟรี),ช่วงเทศกาลสงกรานต์ 2561 ระหว่างวันที่ 11-18 เม.ย. 2561 กรมทางหลวงกำหนดยกเว้นค่าผ่านทางมอเตอร์เวย์หมายเลข 7 เส้นทางกรุงเทพฯ-พัทยา และ หมายเลข 9 (บางปะอิน-บางพลี) เริ่มตั้งแต่เวลา 00.01 น. ของวันที่ 11 เม.ย. 2561 ถึงเวลา 24.00 น. ของวันที่ 18 เม.ย. 2561,ส่วนการทางพิเศษแห่งประเทศไทย จะยกเว้นการจัดเก็บค่าธรรมเนียมผ่านทางพิเศษบูรพาวิถี (บางนา-ชลบุรี) เริ่มตั้งแต่เวลา 00.01 น. ของวันที่ 11 เม.ย. 2561 ถึงเวลา 24.00 น. ของวันที่ 18 เม.ย. 2561 เช่นกัน,2. รถไฟฟ้า MRT ผู้สูงอายุนั่งฟรี,บริษัท รถไฟฟ้ากรุงเทพ จำกัด (มหาชน) ผู้ให้บริการรถไฟฟ้าใต้ดิน MRT ร่วมฉลองเทศกาลสงกรานต์ 2561 จัดกิจกรรมสร้างความสุขในช่วงวันสงกรานต์ วันผู้สูงอายุ และวันครอบครัวแห่งชาติ ให้ผู้โดยสารที่มีอายุ 60 ปีขึ้นไป โดยสารรถไฟฟ้า MRT ฟรี ตลอดระยะเวลาให้บริการ ระหว่างวันที่ 13 – 15 เมษายน 2561 เพียงแสดงตนที่ห้องออกบัตรโดยสารทั้ง 18 สถานี,ผู้สูงอายุสามารถติดต่อที่ห้องออกบัตรโดยสาร ทั้ง 2 สาย สายเฉลิมรัชมงคล (สายสีน้ำเงิน) และสายฉลองรัชธรรม (สายสีม่วง) เพื่อรับคูปองโดยสารรถไฟฟ้าฟรี,พร้อมเชิญร่วมสรงน้ำพระพุทธรูปเพื่อเสริมความเป็นสิริมงคล ในวันที่ 10 - 15 เมษายน 2561 ณ รถไฟฟ้า MRT สายสีน้ำเงิน 9 สถานี ได้แก่ หัวลำโพง สีลม สุขุมวิท พระราม 9 ศูนย์วัฒนธรรมฯ ลาดพร้าว พหลโยธิน สวนจตุจักร บางซื่อ และรถไฟฟ้า MRT สายสีม่วง ทั้ง 16 สถานี,3. รถไฟฟ้า BTS ผู้สูงอายุนั่งฟรี,บริษัท ระบบขนส่งมวลชนกรุงเทพ จำกัด (มหาชน) ผู้ให้บริการรถไฟฟ้าบีทีเอส จัดกิจกรรม สงกรานต์รื่นเริง ผู้สูงอายุ 60 ปีขึ้นไป นั่งรถไฟบีทีเอสฟรี เพื่อส่งเสริมสถาบันครอบครัวให้บุตรหลานได้พาผู้สูงอายุนั่งรถไฟไปท่องเที่ยวตามสถานที่ต่างๆ ระหว่างวันที่ 13 – 15 เมษายน 2561 ตั้งแต่เวลา 06.00 - 00.00 น.,เพียงแสดงบัตรประชาชนแก่พนักงานสถานี เพื่อขอรับคูปองโดยสารรถไฟฟ้าบีทีเอสฟรี ที่ห้องจำหน่ายตั๋วทุกสถานี รวมทั้งสถานีส่วนต่อขยาย ทั้งในสายสุขุมวิทและสายสีลม  ,เป็นการส่งเสริมสถาบันครอบครัวให้บุตรหลานได้พาผู้สูงอายุนั่งรถไฟฟ้าไปท่องเที่ยวยังสถานที่ต่างๆ ในเส้นทางรถไฟฟ้าได้อย่างสะดวกและรวดเร็ว โดยจะจัดเจ้าหน้าที่คอยดูแลอำนวยความสะดวกให้เข้าออกในระบบได้อย่างปลอดภัย โดยผ่านประตูพิเศษ,4. ตรวจรถฟรี ขับขี่ปลอดภัย,กรมการขนส่งทางบก จัดกิจกรรม ตรวจรถฟรี ขับขี่ปลอดภัย ร่วมกับภาคีเครือข่าย 25 หน่วยงาน เพื่อความปลอดภัยตลอดการเดินทางใช้รถใช้ถนนช่วงเทศกาลสงกรานต์ ตั้งแต่วันนี้ - 30 เมษายน 2561 เชิญชวนประชาชนนำรถเข้าตรวจสภาพเบื้องต้นก่อนเดินทาง ฟรี ทั่วไทย,โดยให้บริการตรวจเช็กความพร้อมของรถเบื้องต้นก่อนการเดินทาง ฟรี ณ ศูนย์บริการตัวแทนจำหน่ายรถยนต์/รถจักรยานยนต์ ศูนย์บริการซ่อมบำรุงรักษารถ ศูนย์ซ่อมรถของบริษัทประกันภัย บริษัทติดตั้งแก๊ส NGV/LPG ในรถยนต์ บริษัทผลิตและศูนย์บริการจำหน่ายน้ำมันเชื้อเพลิง สถานตรวจสภาพรถ (ตรอ.) ที่มีป้าย ตรวจรถฟรี ขับขี่ปลอดภัย ,โดยได้รับความร่วมมือจากภาคเอกชนกว่า 2,300 แห่งทั่วประเทศ รวมทั้งสถานติดตั้งระบบแก๊สในรถยนต์ที่ได้รับการรับรองจากกรมการขนส่งทางบก ให้บริการตรวจเช็กสภาพความพร้อมของรถเบื้องต้นก่อนเดินทางกว่า 20 รายการ เช่น,การตรวจระบบเบรก, สภาพยาง, อุปกรณ์ปัดน้ำฝน, ระดับน้ำมันเครื่อง, เช็กความสกปรกของน้ำมันเครื่อง, ท่อยาง, หม้อน้ำและรอยรั่ว, การทำงานของไฟส่องสว่าง, ไฟสัญญาณต่างๆ โดยไม่เสียค่าบริการ ,5. สนามบินสุวรรณภูมิ จอดรถฟรี ,ท่าอากาศยานสุวรรณภูมิใจป้ำ ช่วงเทศกาลวันสงกรานต์ 2561 ท่าอากาศยานสุวรรณภูมิเปิดให้บริการจอดรถฟรีให้แก่ผู้โดยสารและผู้มาใช้บริการ,โดยยกเว้นค่าบริการจอดรถยนต์ให้แก่ผู้โดยสารที่นำรถมาจอดที่ลานจอดรถระยะยาว โซน C ระหว่างเวลา 08.00 น. ของวันที่ 5 เม.ย. 2561 ถึงเวลา 17.00 น. ของวันที่ 9 เม.ย. 2561 และระหว่างเวลา 08.00 น. ของวันที่ 11 เม.ย. 2561 ถึงเวลา 17.00 น. ของวันที่ 17 เม.ย. 2561 ,ซึ่งบริเวณนี้สามารถรองรับรถยนต์ได้กว่า 700 คัน นอกจากนี้ยังจัดเตรียมรถ Shuttle Bus สายพิเศษวิ่งให้บริการรับ-ส่งผู้โดยสารระหว่างบริเวณลานจอดรถระยะยาว โซน C กับอาคารผู้โดยสารทุกๆ 15 นาทีฟรี อีกด้วย โดยจุดขึ้นรถบัสจะอยู่ที่อาคารผู้โดยสารขาออก ชั้น 4 ประตู 5 และบริเวณผู้โดยสารขาเข้า ชั้น 2 ประตู 5,6. รถเมล์ฟรี สงกรานต์ 2561,องค์การขนส่งมวลชนกรุงเทพ (ขสมก.) จะเปิดให้บริการรถเมล์ฟรีในวันผู้สูงอายุ คือวันที่ 13 เม.ย. 2561 โดยบุคคลที่มีอายุตั้งแต่ 60 ปีขึ้นไป สามารถใช้บริการฟรี,นอกจากนี้ยังมีบริการจัดรถเมล์ฟรี (ททท. ร่วมกับ ขสมก.) อำนวยความสะดวกให้กับประชาชนที่ต้องการพาครอบครัวเดินทางไปไหว้พระและสักการะสิ่งศักดิ์สิทธิ์เพื่อเป็นสิริมงคล และขอให้ชีวิตมีแต่ความราบรื่นตลอดปี โดยเริ่มต้นจากป้ายแรกที่อนุสาวรีย์ชัยสมรภูมิ และวิ่งวนตามวัดต่างๆ ดังนี้,เส้นทางอนุสาวรีย์ชัยสมรภูมิ - วัดเบญจมบพิตรดุสิตวนารามราชวรวิหาร - วัดสามพระยาวรวิหาร - วัดชนะสงครามราชวรมหาวิหาร - วัดบวรนิเวศราชวรวิหาร - วัดมหาธาตุยุวราชรังสฤษฎิ์ราชวรมหาวิหาร - วัดพระศรีรัตนศาสดาราม - วัดพระเชตุพนวิมลมังคลารามราชวรมหาวิหาร - วัดสุทัศนเทพวรารามราชวรมหาวิหาร - วัดราชนัดดารามวรวิหาร,จะมีรถเมล์เวียนตามเส้นทางดังกล่าว ตั้งแต่วันนี้ - 17 เมษายน 2561 เริ่มเวลา 08.00-16.00 น. นักท่องเที่ยวสามารถขึ้นรถจุดแรกได้ที่ ป้ายหยุดรถประจำทางบริเวณเกาะพญาไท อนุสาวรีย์ชัยสมรภูมิ สอบถามข้อมูลเพิ่มเติม โทร.1672
สงกรานต์ 2561 วันปีใหม่ไทย ภาครัฐและภาคเอกชนเพิ่มความสุขในการเดินทางให้ประชาชนมากขึ้น ไม่ว่าจะเป็นการงดเว้นค่าทางด่วน รถไฟฟรี รถเมล์ฟรี ตรวจรถฟรี ที่จอดฟรี โอ้วอะไรๆ ก็ฟรีไปหมดเลยจ้า
สงกรานต์ 2561,รถไฟฟ้าฟรี,ค่าทางด่วนฟรี,รถเมล์ฟรี,ปีใหม่ไทย